**Előterjesztés címe:**

**Önkormányzati SZMSZ módosítása**

**Testületi ülés dátuma:**

**2022. április 14.**

**Előterjesztő: Nagy András Gábor polgármester**

**Készült: 2022. április 07.**

**Készítette: Dr Szatmári Attila jegyző**

**Döntés típusa: Nyilvános**


**Döntéshozatal: minősített többséget igényel**

**Döntés formája: rendelet**

**Véleményező: Gazdasági, Fejlesztési és Ügyrendi Bizottság**

**A Bizottság javaslata:**

**A Bizottság a rendelettervezetet elfogadásra javasolja.**



#### Bugyi Nagyközség Önkormányzata

2347 Bugyi, Beleznay tér 1.

##### Tel.: 29-547-502, Fax: 29-348-464

e-mail: [hivatal@bugyi.hu](mailto:hivatal@bugyi.hu); Internet: www.bugyi.hu

Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200

# **E L Ő T E R J E S Z T É S**

# **Bugyi Nagyközség Önkormányzata Képviselő-testületének**

**2022. április 14-én tartandó ülésére**

**Önkormányzati SZMSZ módosítása**

**Tisztelt Képviselő-testület!**

Pest Megyei Kormányhivatal PE/030/00311-1/2022 számon Bugyi Nagyközség Önkormányzatának Képviselő-testületének címzett törvényességi felhívással élt, melyben a 16/2019 (XII.18.) önkormányzati rendelettel elfogadott Szervezeti és Működési Szabályzat rendkívüli testületi ülés összehívásával kapcsolatos 15.§.(3)-(4) bekezdés törvényességét kifogásolta.

A kifogásnak eleget téve a 7/2022(II.11.) számú rendelettel pontosítottuk a rendeletet, azonban jelezte, hogy a módosító rendeletben előírt „***előterjesztés beterjesztési kötelezettség***” sem írható, így a fenti esetekben törölni kell azt abból. A naprendről szóló meghívó mehet ki az indokolással együtt előterjesztés nélkül. Javaslom a T. Képviselő-testületnek, hogy a törvényességi felhívásban foglaltak fogadja el.

További javaslattal kívánunk élni a az SZMSZ módosításával kapcsolatban:

Az SZMSZ 66.§. (5) és (7) bekezdései az alábbiakat írják elő

*„(5) A polgármester a költségvetésben meghatározott célokra maximum 2 millió Ft-ig vállalhat kötelezettséget, e felett a Képviselő-testület előzetes jóváhagyása szükséges. Erről a kötelezettségvállalásról köteles beszámolni a Képviselő-testületnek.*

*(7) A polgármester a működés biztonsága érdekében - az éves tervben nem szereplő feladatok végrehajtása során 1 millió Ft összegig köztelezettséget vállalhat, szerződést írhat alá, melyről köteles beszámolni a Képviselő-testületnek.”*

Javaslom, hogy

* a kötelezettségvállalással kapcsolatos rendelkezéseket az éves költségvetésről szóló rendeletben legyen szabályozva,
* a 2 millió Ft-os kötelezettségvállalási határ 5 millió Ft összegre történő emelését, valamint az *éves tervben nem szereplő feladatokra szabályozott 1 millió Ft összeg 2 millió Ft-ra történő emelését,* tekintettel az régóta meghatározott ideje múlt alacsony összegre, valamint az éves költségvetési főösszeg nagyságára.

A javaslat elfogadásával a rendelkezések az SZMSZ-ből törlésre kerülnének és a költségvetési rendeletben a módosítással átemelésre kerülnének.

Kérem a Tisztelt Képviselő-testületet az előterjesztés megvitatására és a rendelettervezet elfogadására.

**2022. április 07.**

**Nagy András Gábor**

**polgármester**